FANTASIENS KILDE – workshop i kunstterapi #3 ved Tine Borg
2026-11-27 15:00 - 18:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Dette er #3 eftermiddag med kunstterapi.
Beskrivelse se link her til #1: FANTASIENS KILDE – workshop i kunstterapi #1 ved Tine Borg – Teosofisk Forening København

#kunstterapi
ID: 261127TBOkfyTFK

SYMBOLERNES SKJULTE SPROG - LÆR AT TALE MED DIN SJÆL, kursus ved Lene Pape
2026-11-28 10:00 - 16:00
Vil du forstå din sjæls skjulte budskaber?
Bag alle symboler ligger en oprindelig, åndelig kraft. Spirituelle symboler fungerer som visuelle genveje til en dybere bevidsthed, og de mest kraftfulde af dem hjælper os med at forstå og skabe personlig transformation. Mange af vores sjælelige inspirationer kommer til os som symboler – og på denne dag lærer du at tolke dem.

Dette dagskursus er et dybt dyk ned i sjælens alfabet. Du får konkrete værktøjer til at tolke underbevidsthedens sprog, styrke din intuition og uddybe samarbejdet med dit højere selv. Ved at aktivere hellige symboler kan du accelerere din spirituelle udvikling og vække din indre guide. Du får indblik i teorien og den dybe visdom, der ligger bag arbejdet med symboler.
Sjælskontakt: Evnen til at afkode underbevidsthedens og sjælens budskaber.
Giv dig selv en dag i transformationens tegn, og lær at tale mere flydende med din sjæl.

Pris: 550/650 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Bestil billet i god tid inden kurset! – Se nederst på siden.

Lene Pape har gennem mange år arbejdet og interesseret sig for den indre side af livet. Studeret mange forskellige traditioner, der beskriver den sjællige og åndelige side af Verden. Arbejdet med symboler gennem mere end 25 års deltagelse i en kvindelig frimurer loge. Er fortrolig med ritual arbejde gennem mange år i forskellige grupper og loger samt en barndom med glæde for kirke ritualer. Underviser og foredrags holder i blandt andet i Esoterisk astrologi, Herkules myte forståelse, englehierakier, menneskets indvielses rejse, menneskets kultur historie, den skjulte visdom, m.v. samt grund forståelse af Teosofi.

#symbol
ID: 261128LPPkfyTFK

ET ESOTERISK SYN PÅ JULEN - "DEN HELLIGE NAT, HVOR MØRKET VIGER", Online foredrag ved Jørgen Skov
2026-12-01 19:00 - 21:30
KUN ONLINE.

Med udgangspunkt i Selma Lagerlöfs fortælling ”Julerosen” vil vi i dette foredrag komme ind på den esoteriske betydning af julen.

Historien handler om en fredløs røverfamilie, der kender en dyb hemmelighed: Hver julenat forvandler den mørke vinterskov sig til en strålende, paradisisk have, hvor træer springer ud, og blomster skyder op af sneen til ære for Jesu fødsel.
Men så…… for selvfølgelig sker der noget, der næsten spolerer historien – ligesom Jesus næsten blev dræbt af Herodes.
Selma Lagerlöfs historie giver følelserne dybde og farve, medens den teosofiske udlægning kan virke noget teknisk og tør. Men i dette foredrag vover vi pelsen og prøver at flette de to beretninger sammen.

Pris: 100/140 kr. for medlemmer/gæster.
Bestil billet i god tid inden foredraget! – Se nederst.
Linket findes på ordrebekræftelsen i mailen man modtager, når bestillingen er gennemført.

Jørgen Skov er præst i Liberal Katolsk Kirke. Har holdt kurser, foredrag og studiekredse om Teosofi over en 50-årig periode.

#julen
ID: 261201JSKfonTFK

Hearts and Hands Healing
2026-12-02 17:30 - 19:00, 2026-12-09 17:30 - 19:00, 2026-12-16 17:30 - 19:00, 2026-12-23 17:30 - 19:00, 2026-12-30 17:30 - 19:00, 2027-01-06 17:30 - 19:00, 2027-01-13 17:30 - 19:00, 2027-01-20 17:30 - 19:00 and 12 more dates
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

FANTASIENS KILDE – workshop i kunstterapi #4 ved Tine Borg
2026-12-04 15:00 - 18:00
Dette er #4 eftermiddag med kunstterapi.
Beskrivelse: Se link her til #1: FANTASIENS KILDE – workshop i kunstterapi #1 ved Tine Borg – Teosofisk Forening København

ID: 261204TBOkfyTFK

HEALINGSARBEJDE MED DE ÅNDELIGE LÆGER, kursus ved Karina Moll
2026-12-05 10:00 - 16:00
Træd ind i en dag fyldt med spirituel indsigt og healing, hvor du møder de åndelige læger og deres guider.
Aktivér din healingskraft gennem praksis og guidet træning.
Gå herfra med evnen til selv at arbejde med dem.

Du møder de åndelige læger og deres guider, og du vil lære at åbne dig for deres energi, mærke deres nærvær og forstå, hvordan de arbejder gennem dig for at hjælpe både mennesker og dyr.
Gennem praktiske øvelser får du træning i at se, hvilke energier de arbejder med, hvilke instrumenter de bruger, og hvilke kompetencer de aktiverer hos modtageren.
På denne dag vil du møde både åndelige læger, healere og dyrlæger, og du vil efter kurset kunne fortsætte med at arbejde med dem på egen hånd – et skridt ind i et dybere samarbejde med de åndelige verdener, hvor healing og transformation kan udfolde sig gennem dig.

Tilmelding og betaling:
Pris: 1150 kr./ 1450 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Bestil billet i god tid inden kurset! – Se nederst på siden.

Om Karina Moll:

Mit navn er Karina, og jeg er indehaver af Soul Movement, clairvoyant og healer, der har dedikeret mit liv til at skabe dybere forbindelser mellem mennesker og dyr. Jeg kombinerer over 20 års erfaring med healing, telepati, clairvoyance og personlig udvikling. Jeg tilbyder en unik tilgang, hvor jeg via telepati formidler dyrenes budskaber og guider jer på jeres rejse mod transformation og balance.

#healing
ID: 261205KMOkfyTFK

NÅR BEVIDSTHEDEN BRYDER 3D - PORTALER, TIDSLINJER OG DIN INDRE SUPERKRAFT, foredrag ved Line Rune Balling
2026-12-08 19:00 - 21:30
Hvad sker der, når vi begynder at bevæge os ud over den lineære virkelighed og åbner bevidstheden for noget større?
Dette foredrag giver en direkte oplevelse af portaler som adgangspunkter til nye lag af indsigt, energi og nærvær.
Du inviteres ind i et felt, hvor tid, krop og bevidsthed bevæger sig – og din indre superkraft kan begynde at træde frem.

Vi lever i en tid, hvor mange oplever, at den kendte virkelighed begynder at forskyde sig. Tidslinjer føles mindre faste, gamle mønstre opløses, og nye lag af bevidsthed bliver tilgængelige.
I dette foredrag åbner Line Rune Balling et rum, hvor portaler forstås som bevidsthedstilstande og energetiske adgangspunkter – ikke som noget fjernt eller abstrakt, men som noget, der kan sanses direkte i kroppen.
Når vi bevæger os ud over den lineære 3D-forståelse, bliver det muligt at opleve, hvordan bevidsthed, energi og krop hænger sammen i et levende samspil. Her kan gamle begrænsninger begynde at slippe, og nye perspektiver træde frem – ikke gennem analyse, men gennem erfaring.
Under foredraget åbnes en portal og et fælles energetisk felt, hvor deltagerne får mulighed for at mærke, hvordan bevidstheden skifter, når en portal aktiveres. Mange oplever en følelse af ro, klarhed, udvidet sansning eller en dybere forbindelse til sig selv og det større felt. Line kanaliserer direkte fra den fælles portal.
Foredraget er både en introduktion og en invitation – til at udforske, hvad der bliver muligt, når du træder ud af det kendte og ind i en mere levende, forbundet og bevidst virkelighed.

Foredraget bliver afholdt i TFK’s lokaler
Pris: 100/140 kr. for medlemmer/gæster.
Betaling: Beløbet betales ved indgangen.

Line Rune Balling er forfatter, underviser og stifter af Institut for Healing og Ny Bevidsthed.
Hun arbejder med kvantehealing, kanalisering og bevidsthedsudvikling og guider mennesker i at åbne for deres egen indre forbindelse og sansning.
I 2026 har hun udgivet bogen Din superkraft, som formidler hendes arbejde med energi, bevidsthed og menneskets iboende potentiale.

#dinsuperkraft
ID: 261208LBAffnTFK

JULEHYGGE MED FORTÆLLING OG JULESANGE ved Benthe Ploug
2026-12-15 19:00 - 21:30
Juletiden er symbol for ånd og fællesskab.

Lad os mødes denne aften i et åndeligt fællesskab med sang, musik, oplæsning og meningsfulde samtaler om denne højtid.
Benthe vil fortælle juleeventyr.
Og vi vil synge julesange og meditere.
Igen i år vil Cathrine Nordseth deltage. Hun kommer med sin guitar og inviterer os alle med ind i sangene og får os til at synge med på klangene.
Cathrine er musikterapeut og rejser rundt i landet med sit musikalske nummer: Rejse med de 5 Elementer.
Det koster ikke noget, men du er velkommen til at medbring juleknas eller frugt til fælles glæde.
Du er også velkommen til at fortælle om en speciel juleoplevelse, du har haft,
Og du er også hjertelig velkommen til blot at møde op og være med til at skabe en glædesfyldt aften.

Bare mød op. Alle er velkomne.

ID: 261215BPLffnTFK

HELBREDELSESTJENESTE 2026 ved Jørgen Skov fra Liberal Katolsk Kirke
2026-12-17 19:00 - 21:00
En helbredelsestjeneste i LKK er på mange måder en dyb personlig ting – både for præsten og personen der ønsker den.
Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.
Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.
Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.
Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.
Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi
Ritualet
Præsten er via sin ordination koblet til et globalt katolsk system der kanaliserer energierne i sakramenterne.
PÅKALDELSEN
Når præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.
Præsten medbringer vievand (hvis han ikke vælger at lave det foran deltagerne) der er forberedt inden tjenesten.
Dette vievand, der er en blanding af højmagnetiseret salt og vand, spiller en yderst central rolle i tjenesten.
Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.
Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.
PÅKALDELSEN AF ENGLEN
Ved sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.
Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.
CONFITEOR
Nu starter processen der er en forberedelse til at modtage selve healingen.
Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.
Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.
ABSOLUTION
Præsten giver herefter Absolutionen, populært kaldet syndsforladelsen.
Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.
Det er disse overtrædelser af egne bud, der giver personen oplevelsen af at have ”syndet”.
Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.
Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.
SALVNINGEN
I begyndelsen af Salvningen beder man om, at personen der om lidt skal modtage healingen, må have gavn af handlingen.
Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.
Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.
Kritikere vil selvfølgelig sig at så er man dækket ind når healingen ikke virker – men, so be it.
I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.
Herefter komme selve salvningen.
Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.
Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.
Herefter tegner præsten yderligere tre korstegn, et på halsen, et på issen og et i nakken.
Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.
Markeringen betyder at centrene nu er åbne i et beskyttet miljø og klar til at modtage den nedstrømmende energi.
Præsten lægger derefter begge hænder på personens hoved og påkalder den helbredende kraft.
VELSIGNELSEN
Til sidst afsluttes helbredelsestjenesten med en universel velsignelse.
————————————————————————————————–
Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.
Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

SPIRITUEL VINTERSOLHVERV ved Den Indre Sol
2026-12-21 18:00 - 20:30
Den Åndelige Begivenhed ved Vintersolhverv
Kom og vær med til at fejre vinterens komme!
Kom og vær med til at lave lysarbejde i Vinterens Kærlighedsstrøm!

BEMÆRK, at der er 2 begivenheder:
VINTERSOLHVERVSCEREMONI kl. 18-18.45 (25 kr.)
VINTERSOLHVERVSMEDITATION kl. 19-20.30 (25 kr.)

Ved jævndøgn og solhverv er der nogle særligt stærke kosmiske indstrømninger på Jorden, som gør det særligt gavnligt for Lysarbejdere at meditere på disse tidspunkter.
Ved Vintersolhverv lader Kristus Maitreya, som er Lederen af Jordens Store Hvide Broderskab, Kærlighedens Flamme strømme særligt aktivt ind i Jorden, for at forene Jorden og alt levende med den guddommelige kærlighedsstrøm på et endnu dybere plan end året før.
Det der er blevet forløst, frigjort og forvandlet gennem efterårets indre forvandlingsprocesser, kan nu slippes og erstattes af en endnu dybere integration med Den guddommelige kærlighedsstrøm.
Og gennem denne proces har hele menneskeheden mulighed for at blive endnu mere forenet med deres sjælslys, deres solengel og den guddommelige kærlighed, vilje og visdom.
Denne integrationsproces kulminerer endeligt i forbindelse med Påskens Opstandelsesproces. Og den gentager sig hvert år på et stadigt højere vibrationsniveau.
Ud over dette lader Vinterens Solengel sin kærlighed strømme ind i Jorden, hvilket virker hele Vinteren igennem indtil Forårsjævndøgn.
VINTERSOLHVERVSCEREMONI
Meditativ Cirkeldans, Fri dans, Vintersang og Kanaliseringsmeditation
Tidspunkt: kl. 18-18.45
Entré: 25 kr.
VINTERSOLHVERVSMEDITATION
Åndedrætsmeditation, Meditativ Cirkeldans, Fri dans, Vintersang og Jordhealingsmeditation
Tidspunkt kl. 19 – 20.30
Entré: 25 kr.

Vi glæder os til at fejre Vintersolhverv sammen med dig/jer!
Ingen tilmelding – bare kom – alle er velkomne!

Hjertehealingshuset Den Indre Sol
Centret for Ny Tids Lysarbejde ved: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 261221MED

JULE KURSUS 2026: PORTALEN TIL SJÆLENS RIGE, kursus ved Kim Pedersen
2026-12-29 10:00 - 2026-12-30 16:00
Fra Solenglens vejledning til Merkabah-integration.
Vi står ved en historisk skillevej. Mens verden omkring os forandres, åbner de kosmiske sluser sig for en ny form for menneskelig bevidsthed. 2026 er ikke blot et år; det er Portal 10 – det punkt, hvor lykkehjulet drejer, og vi forbereder os på 2027’s mester vibration (11/2).
Dette kursus er designet til dig, der mærker kaldet til at lade personligheden træde ind i sjælens virke, så Solenglen kan træde frem og tage bolig i det hele menneske.

Dag 1: Fundamentet og Solenglens Eksternalisering .
I 2000 år har Solenglen overskygget os fra de højere planer. Nu er tiden inde til, at Merkabah-feltet aktiveres i vores fysiske og æteriske virkelighed.

Det Hele Menneske: Hvordan vi gør personligheden klar til at bære sjælens rige.
Avatar-tid: Vi udforsker “Avatar-princippet” gennem Alice A. Baileys visdom og trækker tråde til nutidens mytologiske film. Hvordan inkarnerer det guddommelige i stoffet lige nu?
Uranus i Tvillingerne: Vi arbejder med 2. stråles visdom for at skabe lynhurtig kontakt mellem hjerte og sind.

Dag 2: I nærvær af Ashrammens gruppefelt.
Vi løfter blikket mod stjernerne og de interplanetariske planer, som sjælen vandrer igennem.

Når Ashrammen bliver synlig:
Vi tuner ind på det gruppefelt, der gør os til bevidste medarbejdere i Hierarkiets plan.
Kabbalah & Tarot: Vi bruger Tarotkortene som et levende kort over Livets Træ for at identificere, hvilken station din sjæl befinder sig på nu.

Mod 2027: En spirituel indvielse i julen, hvor vi åbner porten fra 2+0+2+6= 10 til 2+0+2+7=11 mestertallet – fra afslutningen til den nye begyndelse.

Tema: Esoterisk Kabbalah, Alice A. Bailey, Enoks stationer & Kosmisk Evolution.

Pris for weekenden: Medlemmer 950 kr., Gæster 1150 kr.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Tilmelding og Betaling til kurset: BESTIL BILLET (se nederst på siden)

Kim Pedersen er en blændende foredragsholder og har arbejdet som medie i 35 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel. 10 års undervisning i Enoks nøgler samt gruppemeditation online til esoterisk arbejde i norden siden 2010. Vært på YouTube: Teosofisk Danmark.
Se nærmere på hjemmesiden: www.bkimpedersen.dk

#teosofi
ID: 261229BKPkfyTFK
